CELEX: 32020R0956
Language: da
Date: 2020-06-26 00:00:00
Title: Kommissionens gennemførelsesforordning (EU) 2020/956 af 26. juni 2020 om tarifering af visse varer i den kombinerede nomenklatur

3.7.2020   
               
               
                  DA
               
               
                  Den Europæiske Unions Tidende
               
               
                  L 211/1
               
            
         KOMMISSIONENS GENNEMFØRELSESFORORDNING (EU) 2020/956
         af 26. juni 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juni 2020.
            
               
                  På Kommissionens vegne
               
               
                  For formanden
               
               Philip KERMODE
               
                  Fungerende generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        1)
                     
                     
                        2)
                     
                     
                        3)
                     
                  
                        En kubisk vare fremstillet af en aluminiumslegering med dimensioner på ca. 370 × 194 × 42 mm. Den er udstyret med køleribber og to røråbninger til indløb og udløb af kølervæske på den ene side.
                        Varen er konstrueret til at blive anbragt i motorens kølesystem (i det såkaldte lille kølekredsløb) under instrumentbrættet i motorkøretøjer henhørende under pos. 8701-8705 med forbrændingsmotor med stempel.
                        Varen overfører den varme, der absorberes af kølervæsken (fra køretøjets motor), til luften. Den opvarmede luft overføres efterfølgende til køretøjets kabine ved hjælp af supplerende anordninger, som ikke frembydes sammen med varen.
                        Varen gør det også muligt for motoren at nå sin optimale driftstemperatur i opvarmningsfasen.
                     
                     
                        8708 91 35 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 e) til afsnit XVII, bestemmelse 3 til afsnit XVII og teksten til KN-kode 8708, 8708 91  og 8708 91 35 .
                        Tarifering under pos. 8419 50  som en varmeveksler er udelukket, da varen på grundlag af sine objektive kendetegn ved at overføre den varme, der absorberes af kølervæsken, til luften udfører funktionen som køler for varer henhørende under afsnit XVII (jf. bestemmelse 1 l) til afsnit XVI, bestemmelse 2 e) til afsnit XVII og bestemmelse 1 g) til kapitel 84).
                        Tarifering under pos. 8708 29  som andre dele og tilbehør til karrosserier (som ikke-elektriske varmeapparater og defrostere, der anvender varmen fra køretøjets motor, jf. de forklarende bemærkninger til det harmoniserede system, pos. 8708, punkt B), er udelukket, da varen ikke anvender varmen direkte til opvarmning eller optøning, men blot overfører den varme, der absorberes af kølervæsken, til luften.
                        Varen skal derfor tariferes under KN-kode 8708 91 35  som kølere til motorkøretøjer henhørende under pos. 8701-8705.